text: Dramatisk motorcykel-uheld
  04 juni 2010 kl. 07.15
  Vibrationer ved forhjulet var måske årsag til et dramatisk færdselsuheld på Vejlevej i Kolding tidlig fredag morgen. 
  To personer blev kørt på sygehuset, men slap med lettere kvæstelser.
  Motorcyklisten mistede herredømmet over sit køretøj og ramte en cyklist på cykelstien. Motorcyklen fortsatte ned i en grøft og kurede over 100 meter. Ved uheldet brød motorcyklen i brand. 
  Det lød meget dramatisk, men heldigvis slap begge implicerede med lettere kvæstelser, siger vagtchefen hos Sydøstjyllands Politi.
   
  Motorcyklen er bragt til teknisk undersøgelse.
  